Aleksandr Lebed

Aleksandr Ivanovitsj Lebed (russisk: Александр Иванович Лебедь; født 20. april 1950 i Novotsjerkassk, død 28. april 2002 i nærheten av Abakan) var en russisk general og politiker. 

Under presidentvalget i 1996 kom han på 3.-plass med 14,5 % av stemmene i første valgomgangen. Han ble to dager etter valget utnevnt til sjef for det russiske sikkerhetsrådet samt sikkerhetsrådgiver til den sittende presidenten Boris Jeltsin. 

Under et intervju den 7. september 1997 hevdet han at et hundretalls såkalte kjernefysiske koffertbomber som var tiltenkt brukt til sabotasje mot fiendtlige styrker, ikke var under det russiske Forsvarets kontroll. Offisielle russiske myndigheter benektet dette, og hevdet på sin side at slike bomber aldri hadde blitt laget."Suitcase Nukes": A Reassessment, 2002 article by the Center for Nonproliferation Studies at the Monterey Institute of International Studies

Lebed ble senere guvernør i Krasnojarsk kraj i Sibir. Han omkom i en helikopterulykke med et MIL-helikopter.

 Referanser 

Kategori:Sovjetiske offiserer
Kategori:Russiske politikere
Kategori:Russiske generaler
Kategori:Russiske guvernører
Kategori:Personer fra Novotsjerkassk
Kategori:Omkomne i helikopterulykker
Kategori:Fødsler i 1950
Kategori:Dødsfall i 2002